
Comemoraţiile pentru a fi într'adevăr folositoare, căci 
scopul lor nu poate fi a măguli trecutul, nici a trage profit 
dintr însul pentru prezent sub niciun raport, trebue să ţină 
samă de perspectiva care s'a creat din momentul când o 
operă a fost îndeplinită în orice domeniu, în cel literar și 
cultural, ca şi în cel politic și social, şi de modificările pe care 
această perspectivă le aduce totdeauna, de comparaţiile care 
se pot face,nu numai față de prezent, care înseamnă desvol- 
tarea sau contrazicerea acelui curent, dar și față de un trecut, 
care,cu alte mijloace de informaţie, poate fi cunoscut altfel. 
Astfel, numai astfel, se poate face acea operă de dreptate care 
înseamnă adevărata istorie şi prin care istoria poate să ajungă 
a fi folositoare în vieața unei societăți. | 

Privirile noastre se întorc astăzi,— în legătură cu o come- 
moraţie a (Junimii), care este şiea în legătură cu anumite ser- 
bări ieşene, mai mult sau mai puţin având un adevărat raport 
cu « Junimea », care nu este fără îndoială un fenomen ieşan, 
ci tocmai unul contrar tradiției, înainte de toate patriarhală 
şi istorică,a Iașului, şi cu o direcţie actuală de gândire căreia 
nu-i pot atribui vreo posibilitate de succes faţă de ceea ce se 
sbate astăzi în sufletul poporului românesc, — către ceea ce: 
se numește cu oarecare greşeală şi oarecare confuzie, « Ju- 
nimea » şi «4 junimismul ». 


1 A. R. — Memoriile Secțiunii Istorice. Seria III. Tom. XIX. Mem. Iq. 


sada 
ICTE, 


= F 
c THR 






ACADEMIEI 


Ay, y 
SUALE Papi ns SY 





f ; 
2 N. IORGA 200 


In adevăr « Junimea », termen care a fost găsit nu fără 
oarecare greutate, n'a însemnat decât un număr foarte re- 
strâns de tineri abia întorși dela studiile lor în Apus. Aşa de 
puţini încât se pot număra pe degete, şi ei nu veneau din 
acelaşi loc şi nu aveau aceeași pregătire intelectuală şi nici 
aceleași tendinţe, cum nu aveau nici același criteriu de jude- 
cată. lar între cercul acesta al «Junimii» şi între revista 
«Convorbiri literare», care s'a hrănit de îndată dintr'un 
material venit din afară, apoi între acel club social și literar, 
poate mai mult social decât literar la un anume moment, 
între revista deci care a pornit de acolo și între mersul literaturii 
româneşti, într'o epocă de pretacere, cu unele preocupaţii 
critice, dar nu înainte de toate prin aceste preocupaţii critice, 
se face o confuzie. Cei cari au ajutat esenţial la această feri- 
cîtă schimbare în ce priveşte literatura românească n'au avut 
aproape nimic comun cu clubul unde au făcut numai apariții 
rare și timide, figurând mai mult sau mai puţin în tablourile 
care cuprind pe cei cari, de aproape sau de departe, erau 
legaţi de această asociaţie. 

Inoitorii erau oameni de aiurea, cu origini total deosebite, 
țărani, sau fii de oameni dela țară, cu totul diferiți ca alcătuire 
sufletească de fiii de boieri sau de profesori, orăşeni prin 
întreaga lor structură intelectuală, diletanți în cugetare și 
ştiinţe, în literatură uneori, cari se adunaseră în monotonul 
lași din apropierea anului 1870, mai mult pentru a se găsi 
într'o societate plăcută decât cu ambiția de a da o nouă direcție 
societății româneşti. Aceasta oricât de mare ar fi fost aspiraţia 
de a întrece pe oricine, pe care o manifesta, precum o arată o 
publicaţie recentă, încă din anii săi de studii la Theresianum 
din Viena, cel care numai într'un anume sens poate fi socotit 
ca întemeietorul şi conducătorul « Junimii » şi încă mai puțin 
al « Convorbirilor literare », Titu Liviu Maiorescu. Și adaug 
că şi atât de înzestratul profesor ieșean, cât și amicii săi, au 
condamnat la început crearea acestei Academii sub o influență 
dispreţuită, că s'au adaus târziu la dânsa şi n'au participat decât 
foarte puţin la activitatea ei. 

Pentru că se produce astfel o discuţie, în care, neapărat, 
trebue să se audă glasul acesta de astăzi, reprezentând, sunt 

sigur, în cea mai mare parte punctul de vedere al adevăraților 
intelectuali de acum, cred că, în locul metodei encomiastice, 
sau al acelei pur literare, —nu mai vorbesc de metoda politică, 
de care nu avem să ne ocupăm aici şi care nu trebue lăsată să 
pătrundă nici într’o măsură în lucrările noastre,—este de pre- 
ferat umila, dar sigura metodă istorică, obișnuită să se sprijine 
pe afirmaţia contemporană, să întrebuinţeze logica desvoltă- 
rilor omeneşti şi mai ales să privească orice chestiune din mai 
multe laturi. 

Cel mai bun mijloc de a aplica această metodă la lucrul, 
interesant pentru desvoltarea gândirii şi scrisului Românilor, 
despre care vorbim astăzi, este să punem întâiu întrebarea: 
existau oare pe vremea aceea numai două grupuri de intelectuali 
români, între cari star fi dat o luptă: cei cari, înfățișând 
o idee naţională exagerată, un cult al trecutului care putea să 
fie o piedecă pentru prezent, dar mai ales o lipsă de pregătire 
mai serioasă, de contact mai adânc cu gândirea europeană 
şi mai ales un defect de metodă în gândire şi o absență de 
gust în formă, ar fi întrebuințat formele veștede ale unui capitol 
cultural și literar isprăvit şi, de altă parte, un alt grup, care, 
având o acţiune constantă şi solidară, ar fi demascat tot ce 
era greșit, fals, inferior, 4 demi-civilizat >, cum se rostea 
cândva P. P. Carp în ce priveşte starea de atunci a țării româ- 
neşti, aşa încât ar fi să i se atribue o întoarcere fericită a 
gândului şi scrisului românesc către ceea ce este adevăr, 
măsură, contemporaneitate europeană? E așa ori nu e așa? 


Oricine are cunoştinţă şi de cuprinsul publicaţiilor con- 
temporane, reviste şi cărţi, pe care, acum câtva timp, le-am 
cercetat, jertfind aproape doi ani din vieața mea, număr de 
număr și pagină de pagină, până şi la cei mai despreţuiți, 
oricine consideră cu atenţia cuvenită contribuţia așa de impor- 
tantă pe care a adus-o la cunoștința acelor timpuri publicaţia 
de documente, din fericire păstrate, a d-lui Torouțiu, va 
trebui să răspundă cu toată hotărîrea că nu existau nici măcar 
două grupe caracterizate şi cu atât mai puțin numai două grupe. 

Grupele care au fiinţat într'adevăr şi din a căror opunere, 
ciocnire, mai târziu înțelegere, iar, la urmă, confundare într'o 

sinteză, a rezultat fenomenul de pe la 1870, erau mai multe 
şi, în această comunicare, caut să le deosebesc. 

A fost şi la noi un clasicism şi un romantism care şi-au stat 
fată în faţă: un Conachi, un Iancu Văcărescu au pornit 
dela gândirea şi scrisul secolului al XVIII-lea, de caracter 
general uman şi abstract, pentru ca să ajungă pe urmă, 
măcar în oarecare măsură, la curajul, dacă nu la îndrăzneala, 
romantismului. 

Clasici şi romantici erau formaţi la două şcoli deosebite, şi 
nimic nu se poate înțelege din starea de lucruri de pe la 1870 
dacă nu ţine samă cineva de deosebirea acestor două școli, la 
care, cum vom vedea, s'a adaus și a treia, ucenicia fiecăruia 
fiind lucrul de căpetenie, ca şi legăturile cu un anumit mediu, care 
şi el trebue pus alături. 

Clasicii din țările româneşti libere, ca şi din părțile ardelene 
şi ungurești, învățaseră la o școală în care baza erau literele 
clasice, în forma lor greacă dincoace, în forma lor latină dincolo. 
Oricât de mult ar fi degenerat cunoștința adevăratei anti- 
chități, ajungând a fi înlocuită prin formule şi prin iluzii, 
cu toate acestea astfel de şcoli ale dascălilor din lași și Bucu- 
reşti, în care nu trebue să uităm că pe la 1820 au fost oameni 
de o foarte mare valoare —un Gobdelas, d. ex., de care s'a 
râs atâta, din cauza polemicei lui cu Asachi, fiind fără îndo- 
ială un adevărat erudit al timpului, capabil să se amestece 
în foarte multe domenii, şi dovedind aceiași solidă pregătire, — 
un astfel de învățământ era unul de perfectă disciplină, de 
pricepere exactă a subiectului şi de stăpânire strictă a formei. 

Incă dela început putem spune deci că aceste norme, pe 
care le-a predicat în broşurile sale Maiorescu, nu reprezintau 
ceva cu desăvârşire nou, ci, indiferent de faptul că tinerii 
dela Iași nu aveau nicio cunoştinţă a trecutului nostru, cuge- 
tarea şi literatura fiindu-li cunoscute, și învățate, numai în 
străinătatea austriacă, germană și un moment şi franceză, nu 
erau decât acelea ale generației care a isprăvit prin anii 
1840 şi care a dat aici şi în alte domenii oameni așa de remar- 
cabili cum au fost, pentru ştiinţa financiară, un Petru Mavro- 
gheni, sau, pentru consideraţii economice, Ion Ghica, despre 
care s'a vorbit din nou acum în urmă și care de sigur că nu 

era un «junimist), nici în ce priveşte ideile sale politice, 
nici acea aplecare către enciclopedia știinților abstracte 
care osebeşte esențial secolul al XVIII-lea. Intre aceşti 
oameni se găsiau de aceia cari stăpâneau aşa de perfect 
tradiția acestui secol «filosofic», încât mi s'a afirmat în 
tinereța mea, de Emile Picot, că nimeni din Franța n'ar fi 
putut să redea mai exact tradiţia acestei vremi, strict 
supraveghiată în ce priveşte cunoștința vorbirii şi scrierii 
limbii franceze, decât acel Nicolae Mavros, care a fost, cum 
se ştie, bunicul regretatului nostru coleg, doctorul Ion 
Cantacuzino. 

Acestor oameni mai vechi decât. Vasile Alecsandri, care la 
«Junimea » n’a fost decât un oaspete respectat în aparență 
mai mult decât iubit în adevăr și decât socotit ca reprezintant 
al noului spirit, nu li se putea obiecta de nimeni vre unul din 
defectele care se socotesc distruse de o propagandă junimistă, 
care, ca forță activă, lucrând continuu as Up a societăţii în- 
tregi, în toate domeniile vieţii publice, nici n'a existat. Oamenii 
aceştia, foarte distinși, erau prea mult diletanți pentru ca să 
se coboare la sarcina, aşa de frumoasă, aşa de grea şi aşa 
de rodnică, de a frământa o întreagă societate. 

Intre acest spirit clasic, abstract, filosofic, de mare chib- 
zuială, de fereală faţă de orice exagerare, care a fost puţintel 
şi la baza celui dintâi conservatism  într'adevăr modern 
la noi, şi între clasa boierească, puternică încă pe această vreme, 
a fost o strânsă legătură, Atât de strânsă a fost ea, atât de mult 
s'a păstrat tradiţia în această privinţă, încât, şi până în vremuri 
apropiate de noi, aceia dintre boieri cari se ţineau de o datină 
de care puteau să fie mândri, s'au ferit a-și trimete copiii la 
Paris, unde era liberalismul romantic, duşman al clasei lor, 
ci au căutat înainte de toate Geneva, a cării istorie lira 
n'a fost scrisă până astăzi şi care reprezintă fără îndoială, 
în curentele care au împărţit spiritele pentru întâia jumătate 
a secolului al XIX-lea, un fel de a gândi cu totul deosebit, 
așa cum îl vedem în operele unui Rodolphe Tâpffer, a cărui 
școală era o pepinieră de pregătire şi a unor Răsăriteni ca 
aceştia, cari trebuiau să nu se depărteze de direcția critică a 
primei lor pregătiri. Așa s'a mers până la învățământul de 

care s'a bucurat şi s'a resimţit toată vieața şi unul din colegii 
pe cari i-am stimat şi iubit mai mult în această Academie, 
Gheorghe Balş. 

Acestor oameni, a căror reservă i-a făcut dese ori să nu se 
amestece în de ajuns în politică, să nu dea în literatură ceea 
ce fără îndoială ar fi fost capabili să producă prin cunoștinţile 
și prin talentul lor, nu era deci nevoie să li se predice de nimeni 
acea disciplină din care se face până astăzi meritul de căpe- 
tenie al clubului dela Iași. Căci, să ne înțelegem, una este 
un critic şi alta este un pion, una este omul care osebeşte cu 
discreție și cu iubire binele de râu şi alta, spiritul acru, veşnic 
nemulțumit, dârz de ştiinţa ce şi-a putut câştiga, care nu face 
altceva decât, potrivit cu tradițiile cele mai urite pedagogice, 
să pândească în jurul său « greşelile », asupra cărora se aruncă 
apoi cu adevărată voluptate, crezând că este născut pe lume 
Pentru a îndeplini această funcțiune, iar ceilalți fiind victime 
designate ale acestui pătrunzător spirit de observaţie și de în- 
dreptare. 

Cum se vede, o deosebire de şcoală şi o deosebire de clasă. 

Acelaşi lucru se poate spune și despre ceea ce numim în 
această expunere clasicii din Ardeal. Şi până astăzi-se păs- 
trează la generația mai veche de acolo, la oamenii cari au 
șaizeci de ani, sau mai mult decât atâta, o tradiție din cele 
mai respectabile în ce priveşte ținuta personală, ca şi felul de a 
gândi şi formele exterioare. Cred că nu sunt singurul care să 
fi observat deosebirea cea mare ce există în manifestații 
publice, în cuvântări la festivități, între cei cari au acest 
vechiu spirit ardelenesc, cântărindu-şi fiecare cuvânt, dând 
o înaltă demnitate, une ori o adevărată maiestate, felului de 
expresie, şi între ușurința cu care chipul nostru mai lesnicios 
de a vorbi obișnueşte să iasă la iveală în aceleaşi ocazii. Este 
de sigur, fie și printr'o transmisie iesuită și prin influența 
școlilor străine pe care le-au frecventat, dar în care trăia 
aşa de puternic clasicitatea, ceva care vine din Roma, din ceea ce 
Roma a avut mai nobil şi mai impresionant. 

Am vorbit de un Ion Ghica, format la început, în școala 
greacă de clasicitate, deși pe urmă a trecut sub influenţa unor 
anumite curente de şcoală din Apus. Să observăm în ce 

priveşte pe Ardeleni pe cineva căruia, din clubul dela Iași, nu 
i s'au trimes decât ironii superficiale şi care reprezinta această 
direcţie în chiar societatea ieşană, față de care a îndeplinit, 
oricare ar fi valoarea actuală şi chiar originalitatea ideilor 
sale, un mare rol de educaţie: Simeon Bărnuţiu. 

Acesta vine de-a-dreptul dela strămoși, ca și cum între Ro- 
manii de pe vremuri și între profesorul de pe catedra F acultății 
de Drept din Iaşi nu s'ar fi strecurat atâtea generaţii nenorocite 
de oameni cari nu s'au împărtăşit de carte și cari n'au putut 
lua parte la o desvoltare culturală. Curioasa lui ortografie, 
ideile lui conducătoare, cuprinzând şi nobile ilusii, îndrep- 
tările, oricât de greșite, pe care înțelegea să le dea societăţii 
contemporane, toate acestea vădesc un clasicism roman care 
at fi putut să trezească la oameni mai maturi decât tinerii cari 
se adunau în clubul dela « Junimea» un sentiment pe care 
nu-l pot numi “altfel decât de profundă reverență şi care, 
sentimentul acesta, a lipsit. Bărnuţiu, cu cât putuse învăța 
la Blaj în timpurile sale, cu cât revizuise la Pavia, era pus, 
cu o condamnabilă cruzime, în față cu anumite adevăruri 
contemporane, pe care putea să le ţie la dispoziţie orice 
manual bine făcut din Germania și orice dicţionar de con- 
versaţie, de care se găsiau, destule în deosebite limbi, la dispo- 
siția oricui alerga să le frunzărească. 

Dar din acest vechiu clasicism ardelean, prin care sa 
înălțat așa de mult spiritul naţiunii și din care au pornit 
acele indispensabile îndemnuri, nu către critică, ci către acțiune, 
nu către îndoială, ci către afirmare, nu către diletantism, ci către 
lupta până la sânge, face parte și altcineva care a avut fără 
îndoială scăpărări de geniu, care, în lumea dela noi, în preajma 
anului 1870, la așa-zişii reformatori, se găsesc numai la atât 
de marele Eminescu. Este vorba de smeritul canonic sărac 
dela Blaj care nu doria niciodată ceva mai mult decât situația 
de isolare şi sărăcie în care și-a cuprins toată vieaţa, care, 
străin de orice ambiţie, necăutând a se lua la întrecere cu 
nimeni, desprețuind chiar a răspunde și atacurilor celor mai 
nedrepte, îşi continua, nu zi de zi, ci noapte de noapte, căci 
el dormia în scaunul dinaintea mesei sale de lucru, o activitate 
extraordinară, pentru care înainte de a se ridica o statue 

oricăruia dintre şefii «Junimii», va trebui, în locul unde 
a muncit, a jertfit şi a fructificat, să i se ridice o statuie: Ti- 
moteiu Cipariu. 


In față, celalalt grup, romantici, romanticii cei rătăciţi, asupra 
cărora a plesnit, fără să-i atingă de fapt, biciul, nu ştiu de 
câte ori împletit, al criticei junimiste. 

Ce erau aceşti oameni, dela ceea ce a putut fi în literatură 
un Vasile Gheorghian, la ceea ce a însemnat, nu fără folos 
în multe domenii pentru civilizația românească, în care aducea 
o veşnică tinereță încrezătoare, Vasile Alexandrescu Urechiă ? 

Ca școală, aceştia vin dela învătământul Regulamentului 
Organic. Il puseseră pe o bază foarte solidă oameni de înalta 
valoare a unui Petrachi Poenaru și a unui August Treboniu 
Laurian, cel dintâi, elev al lui Lazăr, nefiind el însuşi altceva 
decât un continuator al felului de a gândi şi a lucra transilvan. 

Se adăugia însă politica unei epoci de Renaştere, în care 
foştii studenţi dela Paris aduceau un entuziasm ușor, o ado- 
rație a formelor, o obişnuință cu jocul cuvintelor, une ori al 
celor mai zgomotoase, dar a celor mai puţin expresive. Inte- 
meietorii învățământului celui nou n'au avut continuatori de 
aceeaşi valoare. Ce se putuse învăța în școlile Regulamentului 
Organic a dat oameni cu o jumătate de cultură, dar cu aspi- 
rații care se ridicau cu mult mai sus de posibilităţile lor și 
cari credeau că se pot amesteca în orice domeniu, atribuindu-și 
inițieri în materii de care nici nu se apropiaseră măcar. Ame- 
stecaţi și într'o ziaristică. pripită, constrânși a da în fiecare 
zi materie de propagandă pentru partid, fără ca scriitorii să 
aibă vreme a înnoi izvorul propriului lor gând, legănaţi, 
pe de altă parte, de uşurinţa ritmelor, plăcute la auz, pe care 
le crease Alecsandri şi mai ales Bolintineanu, oamenii aceștia 
s'au răspândit cu o fluiditate şi prolificitate care i-a împie- 
decat de a da lucrul de care fără îndoială, cu o mai deasă 
şi mai adâncă întoarcere către ei înşisi, ar fi fost în stare. 

Adăugim la această lipsă de disciplină, venită dintr'o școală 
încă la începuturile ei, care se desfăcuse de vechii dascăli 
străini și nu-i putuse înlocui, şi un alt neajuns. Erau oameni 
ridicati din alt strat al societății decât clasicii boieri de aici şi 

decăt clasicii clerici ai Ardealului. Fii de mici burghezi, de 
funcționari, de preoţi, ei nu aduceau de acasă ceea ce școala 
nu putuse să li dea: li lipsise dela început mediul cultural 
şi tot ceea ce poate să asigure, peste şcoală și împotriva şcolii, 
contactul necontenit cu o cugetare matură, la părinţi cari s'ar 
fi împărtășit de un mai înalt învățământ. 

Ce uşoară putea să fie biruinţa împotriva lor din partea 
cuiva care venia din străinătate! Dintr'o anumită străinătate, 
căci şi aici trebue să fac o deosebire. Și deosebirea aceasta 
între cele două generaţii de studenți peste graniță, aceasta este 
hotărîtoare pentru judecata dreaptă care se poate rosti astăzi 
asupra procesului cultural care a durat cam între 1866 şi epoca 
triumfătoare å Regalităţii lui Carol I, la 1884. 

Trimeterea tinerilor în Apus a trecut la noi prin mai multe 
fase. După cea dintâiu, la capătul epocii fanariote, sau la 
începutul Domniei indigene, în care foarte puţini se stre- 
curau în străinătate, şi cu multă alegere în ce priveşte izvoarele 
de învățătură, precum o dovedeşte extraordinara influență pe 
care contactul cu Apusul a avut-o asupra unui Poenaru, asupra 
unui Eufrosiu Poteca, asupra unui Simion Marcovici, asupra 
unui Constantin Brăiloiu, de la care s'au păstrat așa de cuminţi 
scrisori în timpul studiilor lui din Geneva, a venit îmbulzeala 
la Paris a unui tineret care a adus de acolo ce trebuia pentru 
a se face revoluţia dela Bucureşti în 1848, cu discursurile la 
Filaret, cu proclamaţii către «popor», cu dictatura câtorva 
tinere capete aprinse. Franța avea de dat altceva, fără îndoială, 
dar pentru aceasta trebuia cunoscut alt strat din Paris decât 
lumea internațională a studenţilor: mai ales acea provincie 
care păstrează şi până astăzi ceea ce este mai vechiu, mai 
prețios şi mai solid din tradiţia franceză. Când Eminescu 
îşi râdea amar de cei cari veniau cu «beţişorul de promenadă», 
„el caracterisa pe ultimii reprezintanţi ai acestui curent, care 
a durat atâta vreme şi care, sub o formă oarecum schimbată, 
mult mai serioasă, dar neasămănat mai pretențioasă, durează, 
de altminteri, şi până acum. 

Ca o reacțiune împotriva acelor cari inovau mai ales în 
haine, pălărie, cravată, pantaloni de modă şi «beţişorul » lui 
Eminescu, s'a produs de la o bucată de vreme la părinţii legaţi 

de tradiția conservatoare anti-franceză, întru cât puteau ei 
să înțeleagă numai acest frantuzism de suprafață, tendința 
de a înoi timpurile dela 1820, când studenții se trimeteau la 
Geneva, sau în Germania. Este-un adevăr că întemeietorii 
clubului dela Iaşi, frații Negruzzi, Maiorescu şi câțiva alții, 
făcuseră studiile lor în Apusul german. Nu, afară de Maiorescu, 
în cel austriac, de la Viena, care avea alte amintiri și, cu alcă- 
tuirea de mai multe noțiuni, urmăria şi alte direcţii, ci în 
vechea Germanie autentică. 

Studenţii aceștia, formaţi pe la 1860, veniau acolo întrun 
moment când marele entuziasm, național în politică şi ideologic, 
metafisic în cugetare, romantic în manifestarea literară, se 
isprăvise cu totul. Era o vreme de îndoieli, în care critica se 
mulțămea prin ea însăşi. De sigur că această atmosferă de la 
1860 n'ar fi dat Germania unită, dacă un alt spirit n'ar fi 
trăit la junkerii din Nord, apoi în rândurile unei armate 
care nu cunoscuse această slăbire de încredere, într'o diplo- 
maţie profund credincioasă suveranilor pe cari-i servea și, 
jos, la învățătorii de sate, cari nu erau, prin felul lor de a trăi, 
capabili de mari aventuri ideologice, de pe urma cărora 
oamenii rămân storşi de energie. La lași această generaţie de 
tineri s'a întors cu o încredere în sine aşa de mare, ca şi cum 
ei ar fi creat civilizația occidentală, de care li făcea. plăcere să 
vorbească, şi fără nimic din ceea ce trebuia pentru cunoștința 
sforțărilor dureroase, desperate, înoite din generație în generație, 
pentru care acest biet popor al nostru ajunsese să dea şi putinul 
pe care-l stăpânia. Fără iubire şi fără milă, mândri de ceea ce 
câştigaseră în anii de studii, prindeau ridicolul oriunde era, 
fără să înțeleagă că, în fond, ridicolul nu este decât nepotrivire, 
și el se poate îndrepta prin multe mijloace, nici într'un caz 
însă prin acea arzătoare satiră care face pe oameni să perse- 
vereze în greșelile lor. 

Producţia acestor oameni, fără îndoială de o înaltă 
cultură, a fost extrem de mărgenită. Nu-i împingea către 
Scris nimic care să vină dintr'o credință puternică, dintr'un 
devotament absolut fată de națiunea lor, dintr'o nevoie de a se 
manifesta, care nu cunoaşte piedici, care înfruntă toate rätä- 
cirile; care trece peste toate greșelile şi printr aceasta însăşi 

ajunge cu vremea a se corecta. Dacă n'ar fi venit colaboraţia 
din afară, nu știu la ce număr s'ar fi oprit, cu singurii obișnuiți 
ai clubului, « Convorbirile Literare ». 


Dar iată că deodată apar, pentru a fi factor determinant al 
acestor schimbări, pe care nu le poate numi cineva după un club 
şi după o formă, ci după întregul fenomen de energie naţională, 
din toate clasele şi toate locurile, alte două categorii de oameni. 

Unii cari au mers din nou în Apus, într'un Apus de pe la 
1670 şi mai ales într'unul după anul marelui conflict dintre 
Germani şi Francezi. Acum naționalismul era exagerat, acum 
puterile organice se ridicaseră mult mai presus de abstrac- 
tiile îmbătrânite şi lâncede: vieața gâlgâia la fiecare neam 
şi-şi cerea toate drepturile ei. Cei cari fuseseră, câtăva vreme, 
la Iași, în contact cu clubiștii intelectuali, sau simțit din ce în 
ce mai înstrăinați de dânșii. Scrisorile lui Vârgolici, lui Panu, 
lui Volenti mai târziu, arată foarte hotărît aceasta. Tonul de 
ușoară critică li displăcea, superioritatea artificială îi umplea 
de desgust. Răceala atitudinilor voite, care acoperiau un fond 
uman pe care am ajuns a-l cunoaşte numai în timpul din 
urmă prin unele revelații, nu se potrivia de loc cu aspiraţiile 
lor mari. Astfel tinerii îndräzniau a face lectii acelora de la cari 
plecaseră. Şi în fruntea acestora era marea minte a lui A. D. 
Xenopol, pregătit de-acasă de un părinte de origine străină, 
care se arată în scrisorile sale un om de o înaltă cunoștință a 
chemării sale în familie. 

De la studiile sale din Berlin Eminescu se ridică setos de a sorbi 
toate cunoștințile, îmbătat de toate doctrinele şi chinuindu-se 
a găsi o sintesă, care, ca şi a lui Xenopol, să fie, înainte de toate, 
o sintesă națională. 

Admirabilă legiune care de fapt s'a rupt sufleteşte cu desă- 
vârşire de cei în mijlocul cărora trăiseră ! 

Un caz caracteristic este al lui “Gheorghe Panu. Cât a fost 
la lași, criticase ca să distrugă reputaţia mare a unui om 
cu calități geniale, cum a fost Hasdeu, venit din altă lume, 
din care causă n'a avut ucenici. El era peste măsură de sigur că 
biata lui știință de împrumut întrece tot ceea ce îngrămădiseră 
îndelungatele lecturi ale Magului din Bucureşti. Când a 

ajuns însă la Paris, s'a găsit, în fața unei metode serioase, 
într'o veche onestitate şcolară, şi el a simţit imediat cum îi 
dispare orice avânt și, neputându-se transforma, a rămas, în 
afară de gazetărie şi politică, pentru restul zilelor sale, sterp. 

Și, în sfârșit, dincolo era o altă şcoală decât a Regulamentului 
Organic dincoace de munţi: școala de seminariu românesc, școală 
făcută în așezămintele naționalităților, care, Saşi şi Unguri, 
erau însufleţite de cea mai cutezătoare dorinţă de a se afirma. 
Școala aceasta a creat în Ardeal o altă lume tânără, care a 
putut trece și mai departe, culegând în instituţii superioare 
elementele pe care nu le puteau avea în oraşele lor de acasă. 
Aceştia rămâneau, prin atmosfera şcolii preoțești şi călugă- 
reşti, prin revolta contra tendinţii străinilor de a-i transforma, 
legați de țăran, de țăranul care înainte de toate este traditie. 
Ceea ce alţii culegeau din cetirea cronicelor și documentelor, 
din cunoașterea desvoltării unei întregi literaturi, o găsiau ei 
în instinctul acesta popular. Admirabilele virtuți ale acestei 
lumi le-au făcut să pătrundă în literatură, în toată literatura 
ardelenească, pe care o găsim la început hotărît contra clubului 
ieşean şi care pe urmă s'a unit cu mișcarea de la « Convorbiri 
Literare », nu pentru a împrumuta principiul iniţial al acesteia, 
ci pentru a o transforma în sensul organic românesc. 

De la puţinul ce au fost un Miron Pompiliu și un Pop 
Florentin şi până la atât de multul care a fost cuprins în 
puternica personalitate a lui Slavici, cu atâția alții grămădiți 
în jurul lor, aceasta înseamnă un alt cerc şi în ce priveşte naşterea 
şi în ce privește şcoala. 

"Țăranul ardelean, fără a se opune boierilor moldoveni și 
munteni, nu avea nimic a face cu produsul micii burghesii 
din țara liberă. 

Cei veniți de acolo sunt deci unul din elementele de căpe- 
tenie al acestei sinteze care s'a întrupat, în ultima şi cea mai 
înaltă esenţă a ei, în Eminescu. 

M'am simţit dator, ca un cercetător de multe decenii al 
recutului societății şi gândului românesc, cu această 
bilire de valori, căreia nu înţeleg ce li sar putea opune 
Sea i cât cuvinte care n'au nicio însemnătate şi interese 


Pese Fe se poale trece cu un zâmbet. 

